ai4bharat/Pralekha huggingface dataset:
نیتی آیوگ
نیتی آیوگ بانس کی ترقی پر قومی ورک شاپ کا انعقاد کرے گا
نئی دلّی ،29 دسمبر/ نیتی آیوگ کل ، 30 دسمبر کو بانس کی ترقی پر ایک روزہ قومی سطح کی ورک شاپ کا انعقاد کر رہا ہے ۔
نیتی آیوگ کے نائب چیئرمین ڈاکٹر راجیو کمار ، سائنس اور ٹیکنا لوجی اور زمینی سائنس کے وزیر مملکت  ڈاکٹر جتیندر کمار، نیتی آیوگ کے رکن ڈاکٹر وی کے سروست اور سی ای او امیتابھ کانت ورک شاپ کا افتتاح کریں گے ۔
بھارت اور بیرونی ممالک سے کئی فریق ، اِ س ورک شاپ میں شرکت کریں گے اور بانس کی ترقی کے مواقع اور چیلنجوں کو سمجھنے ، بانس کے سیکٹر میں پوری ویلیو چین میں کھوئے ہوئے حصے کو تلاش کرنے اور اسی مناسبت سے سیکٹر کے لئے حکمت عملی اور نقشۂ راہ تیار کرنے کا کام کریں گے ۔
ورکشاپ میں چار تکنیکی سیشن ہوں گے۔ پہلا ، ’ پروڈکشن، ویلیو ایڈیشن اور بانس کا بین الاقوامی تجربہ‘ ، دوسرا ، ’ مختلف شعبوں میں حکومتی پالیسیاں، پروگرام اور مواقع‘ ، تیسرا ، ’ سرکلر اکانومی اِن بمبو ‘ اور آخری سیشن ’ قومی اور بین الاقوامی بہترین طرز عمل‘ پر ہو گا ۔
بانس کے استعمال اور تجارت کو بڑھاوا دینے کے لئے ، نیتی آیوگ بھارتی بانس کی صنعت کی مجموعی ترقی کے لئے عملی پالیسیاں/ٹیکنالوجی تیار کرنے کے میں مصروفِ عمل ہے ۔ اسی مناسبت سے، اس مقصد کے لئے ایک ٹیکنو کمرشل رپورٹ، ’ بمبو ڈیولپمنٹ مشن دستاویز ‘ تیار کی جا رہی ہے۔ رپورٹ میں بھارت میں بانس کی شجر کاری ، پیداوار ، پروسیسنگ اور استعمال تک مکمل مکمل ویلیو چین کا تجزیہ کرنے کا منصوبہ بنایا گیا ہے ۔
بانس کے شعبے کی صلاحیتوں سے فائدہ اٹھانے کے لئے نیتی آیوگ کی کوشش ہے کہ دیہی معیشت میں زیادہ روزگار پیدا کرنے، کسانوں کی آمدنی کو دوگنا کرنے، برآمدات کو تقویت دینے کے لئے بانس کی مصنوعات کی قیمتوں میں اضافے اور تنوع کو بہتر بنایا جائے ۔
The workshop will be broadcasted here.
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14952
(Visitor Counter : 120
صحت اور خاندانی بہبود کی وزارت
ٹسٹ کرنے ، پتہ لگانے اور علاج کرنے کی حکمت عملی کے ساتھ لیبس کے بنیادی ڈھانچے میں تیزی سے اضافہ جاری ہے
اب تک 1.5 کروڑ سے زیادہ کووڈ – 19 کے نمونوں کی جانچ کی گئی
نئی دلّی ،24 جولائی / اب تک کووڈ کے 1.5 کروڑ سے زیادہ نمونوں  نمونوں کی جانچ کی جا چکی ہے ۔ پچھلے 24 گھنٹوں کے دوران کووڈ – 19 کی شناخت کے لئے 352801 نمونوں کی جانچ کی گئی ۔
اس سے بھارت میں 11179.83 ٹسٹ فی دس لاکھ  کا اظہار ہوتا ہے ، جو اِس حکمتِ عملی کو اپنائے جانے کے بعد سے ایک تیز تر اضافہ ہے ۔
ٹی پی ایم میں یہ اضافہ لیبس کی تعداد میں تیزی سے اضافے  اور مرکز اور ریاست / یو ٹی حکومتوں کی کوششوں کی وجہ سے ہوا ہے ، جس کا مقصد مختلف متبادل کے ذریعے ٹسٹ میں تیزی سے اضافہ کرنا ہے ۔
آر ٹی – پی سی آر لیبس آئی سی ایم آر کے ذریعے تشخیص کردہ ٹسٹ کی جدید حکمتِ عملی کی بنیاد ہے ۔ سرکاری اور پرائیویٹ سیکٹر میں لیبس کی تعداد میں مسلسل اضافہ ہو رہا ہے ۔ اب تک سرکاری سیکٹر کی لیبس کی تعداد 897 تک ہو گئی ہے ، جب کہ 393 پرائیویٹ لیبس ہیں ۔ تفصیلات مندرجہ ذیل ہیں :
- ریئل ٹائم آر ٹی – پی سی آر پر مبنی ٹسٹ کی لیبس : 653 
- ٹرو نیٹ پر مبنی ٹسٹ لیبس : 530 
- سی بی این اے اے ٹی پر مبنی ٹسٹ لیبس : 107 
کووڈ - 19 سے متعلق تکنیکی امور ، رہنما خطوط اور مشاورت کے بارے میں تمام مصدقہ جانکاری اور تازہ معلومات کے لئے https://www.mohfw.gov.in/ اور @MoHFW_INDIA پر رجوع کریں ۔
کووڈ – 19 سے متعلق تکنیکی سوالوں کو ای میل technicalquery.covid19[at]gov[dot]in اور دیگر سوالوں کو ncov2019[at]gov[dot]in اور @CovidIndiaSeva پر بھیجا جا سکتا ہے ۔
کووڈ – 19 سے متعلق کسی بھی سوال کے لئے صحت اور خاندانی بہبود کی وزارت کے ہیلپ لائن نمبر +91-11-23978046 اور 1075  پر رجو کریں ۔
ریاستوں / یو ٹی کی کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4121
(
کامرس اور صنعت کی وزارتہ
رواں مالی سال کے دوران 650 ملین امریکی ڈالر کا برآمداتی ہدف حاصل کرنا ممکن: جناب پیوش گوئل
’’400 بلین ڈالر کا مرکنڈائز برآمداتی ہدف پیش نظر ہے اور خدمات کے شعبے کو 250 بلین ڈالر کی برآمدات کے لئے کوشش کرنی چاہئے‘‘
ہم اس مالی سال کی آخری سہ ماہی میں اشیاء کی برآمدات سے متعلق ایک بلندتر ہدف مقرر کرسکتے ہیں
دسمبر میں ہی ہم اومیکرون کے بڑھتے ہوئے خطرے کے باوجود 37 بلین ڈالر کے اشیاء کی برآمدات تک پہنچ گئے – جناب پیوش گوئل
نئی دہلی، 17/جنوری 2022 ۔ صنعت و تجارت، صارفین کے امور، خوراک و عوامی نظام تقسیم اور کپڑے کے وزیر جناب پیوش گوئل نے آج کہا کہ موجودہ مالی سال کے دوران 650 بلین امریکی ڈالر کے مساوی برآمدات کا ہدف حاصل کرنا ممکن ہے۔ سبھی اہم ایکسپورٹ پرموشن کونسلوں  کی ایک جائزہ میٹنگ کی صدارت کرتے ہوئے جناب گوئل نے کہا کہ ’’400 بلین ڈالر کا مرکنڈائز برآمداتی ہدف پیش نظر ہے اور خدمات کے شعبے کو 250 بلین ڈالر کی برآمدات کے لئے کوشش کرنی چاہئے‘‘۔
بھارت کے ذریعے رواں مالی سال  کے پہلے 9 مہینوں میں 300 بلین ڈالر مرکنڈائز ایکسپورٹس کے حصول پر اطمینان کا اظہار کرتے ہوئے جناب گوئل نے ای پی سی کو یقین دلایا کہ ان کی وزارت ای پی سی کی مدد کے لئے جو کچھ ممکن ہوسکے گا کرنے اور آئندہ مالی سال کے دوران نسبتاً زیادہ برآمداتی اہداف کے حصول کے لئے ان کے مسائل کو حل کرنے کی کوشش کرے گی۔
جناب گوئل نے کہا کہ ہم رواں مالی سال کی موجودہ آخری سہ ماہی میں اشیاء کی برآمدات کے تعلق سے ایک بلندتر ہدف طے کرسکتے ہیں۔ ’’ دسمبر میں ہی ہم اومیکرون کے بڑھتے ہوئے خطرے کے باوجود 37 بلین ڈالر کے اشیاء کی برآمدات تک پہنچ گئے ‘‘ اس مہینے 15 جنوری تک 15 دنوں میں ہم 16 بلین ڈالر تک پہنچ چکے ہیں۔
جناب گوئل نے کہا کہ وزیر اعظم جناب نریندر مودی نے بذات خود ’’انکریمنٹل گروتھ‘‘ کی بجائے ’’ٹرانفارمیشنل ریزلٹس‘‘طے کرکے رفتار کا تعین کیا ہے۔
صنعت و تجارت کے وزیر نے ای پی سی اور صنعت کاروں سے درخواست کی کہ وہ حکومت کے ذریعے کاروبار کو آسان کرنے کے لئے اٹھائے گئے اقدامات کا فائدہ اٹھائیں، جن میں نیشنل سنگل ونڈو سسٹم کے ذریعے منظوری کا حصول بھی شامل ہے۔ انھوں نے صنعت کے نمائندوں کو یقین دلایا کہ وہ متعدد ایف ٹی اے مذاکرات کے دوران ان کے مطالبات کو رکھتے ہیں۔
’ایز آف لیونگ‘ اور ’ایز آف ڈوئنگ بزنس‘ کو بہتر بنانے کے لئے حکومت کی کوششوں کے بارے میں گفتگو کرتے ہوئے جناب گوئل نے کہا کہ 25000 سے زیادہ تعمیلات کم کی گئی ہیں۔
وزیر موصوف نے یقین دلایا کہ حکومت نئے خیالات کو سننے، ہر سطح پر صنعت کے ساتھ رابطے میں رہنے اور ایک اِنیبلر ، فیسیلیٹیٹر  اور پارٹنر  کے طور پر کام کرنے کی خواہش مند ہے۔
ماحولیات، جنگلات اور موسمیاتی تبدیلی کی وزارت
ماحولیات ،جنگلات اور آب و ہوا میں تبدیلی کی وزارت نےخصوصی سوچھتا مہم دوئم منعقد کی
فضلے کو ٹھکانے لگانے کے کام میں تعطل کو کم کرنے کے لئے سوچھتا مہم دوئم
ماحولیات ،جنگلات اور آب و ہوا میں تبدیلی کی وزارت کے ذریعہ زیر التوا معاملات کے نمٹارے کی خصوصی مہمدوئم کے تحت مہم کی جگہوں میں بوٹینکل گارڈن ،زولوجیکل پارک،سینٹرل زو،نیچرل ہسٹری کا میوزیم شامل
مہم کے حصے کے طور پر نیچرل ہسٹری کے نیشنل میوزیم کے ذریعہ منعقد’ گرین ٹاک‘
ماحولیات ،جنگلات اور آب و ہوا کی تبدیلی کی وزارت نے خصوصی سوچھتا مہم دوئم منعقد کی تاکہ سبھی قسم کے کاموں اور فضلے کو ٹھکانے لگانے میں التواء کو کم کیا جاسکے۔
یہ مہم تیاریوں کے مرحلے کے ساتھ 14.09.2022 کو شروع کی گئی تھی جس کے دوران وزارت نے ٹھکانے لگائی جانے والی اشیاء اورزیر التواء معاملے کی نشاندہی کی تھی۔02.10.2022 کو شروع کی گئی مہم کے تحت یومیہ بنیاد پر شناخت شدہ حوالہ جات اور اشیاء کو ٹھکانے لگایا گیا ہے۔ ماحولیات ، جنگلات اور آب و ہوا کی تبدیلی کی وزارت نے مہم کی 73 جگہوں کی نشاندہی کی تھی جس میں بوٹینکل سروے آف انڈیا ،زولوجیکل سروے آف انڈیا ،فاریسٹ سروے آف انڈیا ،نیشنل زولوجیکل پارک، جی بی پنتھ نیشنل انسٹی ٹیوٹ آف ہمالین انوائرنمنٹ ، وائلڈ لائف کرائم کنٹرول بیورو، نیشنل میوزیم آف نیچرل ہسٹری، سلیم علی سینٹر فار آرنتھولوجی اینڈ نیچرل ہسٹری ،سینٹر پولیوشن کنٹرول بورڈ وغیرہ جیسی تنظیموں سے منسلک ادارے شامل ہیں اور جنہوں نے 11 پیرامیٹرز کے حوالے سے التوا ءکی نشاندہی کی ہے جیسا کہ ڈی اے آر پی جی کے تجویز کردہ، زیر التواء پارلیمانی یقین دہانیوں، زیر التواء کابینہ کی تجاویز، زیر التوا عوامی شکایات اور ارکان پارلیمنٹ، ریاستی حکومت، پی ایم او کے زیر التواءحوالہ جات اور اسکریپ/ کچرے کی مقدار بشمول ای فضلے کو ٹھکانے لگایا جانے جیسی اشیاء کی نشاندہی کی گئی تھی۔مہم کا یہ مرحلہ 31.10.2022 تک جاری رہے گا۔
خصوصی سوچھتا مہم دوئم کے تحت ای ایف این سی سی کے عزت مآب وزیر جناب بھوپیندر یادو نے ہر ہفتے میں انجام دی جانے والی مہم کے تحت ٹھکانے لگائی گئی اشیاء کا جائزہ لیا۔وزیر موصوف نے سبھی ڈیوزنوں اور اندرا پریاورن بھون کے دفتروں کا اچانک معائنہ کیا جس میں پریاورن بھون کا بیسمنٹ میں شامل ہے۔ عزت مآب وزیر نے ملازمین کے ساتھ بات چیت کی اور انہیں کام کی جگہوں پر صفائی ستھرائی برقرار رکھنے کی ہدایت دی اور جلدی سے جلدی زیر التواء معاملات کو نمٹانے کی بھی ہدایت دی۔
سوچھتا مہم دوئم کے ایک حصے کے طور پر، نئی دہلی میں نیشنل میوزیم آف نیچرل ہسٹری اپنے علاقائی مراکز بھوپال، بھونیشور، میسور اور سوائی مادھوپور کے ساتھ’گرین ٹاکس‘ کا انعقاد کر رہا ہے تاکہ اسکول کے بچوں کو ایسی عادتیں اپنانے کے لیے بیدار کیا جا سکے جو ماحول کو صاف ستھرا برقرار رکھنے میں مددگار ثابت ہوں اور جو ان کی صحت کے لئے بھی فائدہ مند ہوں گی۔ اسکولوں میں ماحول کو صاف ستھرا رکھنے کا بھی عہدلیا گیا۔ بات چیت کا یہ خصوصی ’گرین ٹاک‘ پروگرام 2 اکتوبر کوشروع کیا گیا تھااور یہ 31 اکتوبر تک جاری رہے گا۔
صحت اور خاندانی بہبود کی وزارت
ملک میں جنرک دواؤں کے استعمال کو فروغ دینا
انڈین میڈیکل کونسل  کے ضوابط، 2002 کے مطابق، ہرفزیشین کو صاف صاف اور ترجیحی طور پر جنرک نام والی دوائیں تجویز کرنی چاہئیں
نیشنل میڈیکل کمیشن ایکٹ، 2019 مناسب اسٹیٹ میڈیکل کونسلز یا کمیشن کے اخلاقیات اور میڈیکل رجسٹریشن بورڈ  کو خلاف ورزی پر ڈاکٹر کے خلاف تادیبی کارروائی کرنے کا اختیار دیتا ہے
قومی صحت مشن  کے تحت، صحت عامہ کی سہولیات میں ضروری جنرک ادویات کی مفت دستیابی کے لیے مدد فراہم کی جاتی ہے
حکومت ہند اس بات سے واقف ہے کہ عدالتوں کے احکامات اور میڈیکل کونسل آف انڈیا کے متعلقہ ضوابط کے باوجود، زیادہ تر ڈاکٹروں کی طرف سے جنرک ادویات تجویز نہیں کی جا رہی ہیں۔ اس سلسلے میں انڈین میڈیکل کونسل  کے ضوابط، 2002 کی شق 1.5 یہ تجویز کرتی ہے کہ ہرڈاکٹر کو جنرک ناموں کے ساتھ واضح اور ترجیحی طور پر بڑے حروف میں دوائیں تجویز کرنی چاہئیں اور وہ اسے اس بات کو یقینی بناناہو گا کہ ایک معقول نسخہ اور دواؤں کا استعمال ہو۔ اس کے علاوہ، سابقہ میڈیکل کونسل آف انڈیا  نے سرکلر جاری کیے تھے جہاں تمام رجسٹرڈ میڈیکل پریکٹیشنرز کو مذکورہ دفعات کی تعمیل کرنے کی ہدایت کی گئی ہے۔
نیشنل میڈیکل کمیشن ایکٹ، 2019 مناسب اسٹیٹ طبی کونسلوں یا کمیشن کے اخلاقیات اور میڈیکل رجسٹریشن بورڈ  کو اختیار دیتا ہے کہ وہ مذکورہ ضابطوں کی دفعات کی خلاف ورزی کرنے پر کسی ڈاکٹر کے خلاف تادیبی کارروائی کریں۔ جب ڈاکٹروں کے ضابطہ اخلاق کی خلاف ورزی کے خلاف شکایات موصول ہوتی ہیں، تو ایسی شکایات کو ای ایم آر بی  متعلقہ اسٹیٹ میڈیکل کونسلوں کو بھیج دیتا ہے جہاں ڈاکٹر/میڈیکل پریکٹیشنرز رجسٹرڈ ہوتے ہیں۔ ریاستوں کو مشورہ دیا گیا ہے کہ وہ جنرک ادویات کے نسخے کو یقینی بنائیں اور صحت عامہ کی سہولیات میں نسخے کا باقاعدہ آڈٹ کریں۔
نیشنل کوالٹی اشیورنس اسٹینڈرڈز  کے تحت تصدیق کے حصول کے لیے نسخے کے آڈٹ کا عمل ایک پیشگی شرط ہے۔
قومی صحت مشن  کے تحت، صحت عامہ کی سہولیات میں ضروری جنرک ادویات کی مفت فراہمی کے لیے مدد فراہم کی جاتی ہے۔ یہ مدد نہ صرف دوائیوں کے لیے ہے بلکہ فری ڈرگ سروس پہل جیسے خریداری کا مضبوط نظام قائم کرنا، کوالٹی اشیورنس، آئی ٹی سے لیس سپلائی چین مینجمنٹ سسٹم جیسے سی ڈی اے سی کے تیار کردہ ڈرگس اینڈ ویکسینز ڈسٹری بیوشن مینجمنٹ سسٹمز  ، گودام، نسخے کا آڈٹ، شکایت کا ازالہ، معلومات، ایجوکیشن اور کمیونکیشن  ٹریننگ ۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
ریلوے کی وزارت
چترنجن لوکوموٹیو ورکس نے ایک قابل ذکر سنگ میل حاصل کیا
مالی سال 21-22 میں ریکارڈ 486 الیکٹرک لوکو تیار کیے
کسی مالی سال میں سی ایل ڈبلیو کا لوکو تیار کرنے کے سلسلے میں یہ سب سے اچھی کارکردگی ہے
مالی سال 2021-22 میں چترنجن لوکوموٹیو ورکس ، چترنجن نے ریکارڈ 486 لوکوموٹیوز تیار کرکے شاندار کامیابی حاصل کی ہے جبکہ ریلوے بورڈ نے پروڈکشن کا نشانہ 485 لوکوز رکھا تھا۔ ریلوے بورڈ کے چیئرمین اور سی ای او جناب وی کے ترپاٹھی نے مالی سال 2021-22 کے 486ویں لوکوموٹیو کو 31 مارچ 2022 کو جھنڈی دکھا کر روانہ کیا اور ویڈیو کانفرنس کے ذریعے اس کو چترنجن لوکوموٹیو ورکس  کی جانب سے قوم کے نام وقف کیا۔ اس موقع پر سی ایل ڈبلیو کے جنرل منیجر جناب ستیش کمار کیشپ بھی موجود تھے۔ یہ شاندار کامیابی کام کاج کے محض 283 دنوں میں حاصل کی گئی ہے۔ کسی مالی سال میں سی ایل ڈبلیو کا لوکو پروڈکشن کی سلسلےمیں یہ سب سے اچھی کارگزاری ہے۔
جناب وی کے ترپاٹھی نے اس ریکارڈ کامیابی کے لیے’ٹیم سی ایل ڈبلیو‘ کو مبارکباد پیش کی اور اپنے مختصر خطاب میں یہ امید ظاہر کی کہ آئندہ مالی برسوں میں سی ایل ڈبلیو بہت سے سنگ میل حاصل کرے گا۔ جنرل منیجر جناب ایس کے کشیپ نے اپنی مختصر تقریر میں اس ریکارڈ کو ممکن بنانے کے لیے اسٹاف، سپروائزرز اور افسران کو مبارکباد پیش کی۔
یہ ریکارڈ سنگ میل حاصل کئے جانے کی اہم وجہ مالی سال 22۔2021 میں بہتر سپلائی چین مینجمنٹ اور ٹیم سی ایل ڈبلیو کے اسٹاف اور افسروں کی سخت محنت اور سپردگی رہی ہے، جنہوں نے مسلسل ہر ماہ 40 سے زیادہ لوکوموٹیوز تیار کیے ۔
۔۔۔۔۔۔۔۔۔۔۔
ش ح۔ا گ ۔ن ا۔
U-3652
(Visitor Counter : 98
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 202.46 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 4.17 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,02,46,52,325
|
|
بچی ہوئی خوراکیں
|
|
4,17,11,140
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 202.46 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 4.17 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
بجلی کی وزارت
این ٹی پی سی برونی نے بہترین صنعتی زمرے میں چوتھے نیشنل واٹر ایوارڈز میں پہلادرجہ حاصل کیا
این ٹی پی سی برونی نے چوتھے نیشنل واٹر ایوارڈز میں بہتری صنعتی زمرے میں پہلا درجہ حاصل کرکے ایک اہم سنگ میل عبور کیا ہے۔جل شکتی کی وزارت حکومت ہند کے ذریعے دی گئی منظوری این ٹی پی سی کے اٹوٹ عہد اور آبی وسائل کے تحفظ اور انتظام میں غیر معمولی کوششوں میں دکھائی دیتی ہے۔
این ٹی پی سی کے پائیدار اصولوں پر عمل آوری اور ماحولیاتی قیادت کے تئیں وقف نے اس غیر معمولی حصولیابی کو حاصل کرنے میں اہم کردار ادا کیا ہے۔کمپنی نے مؤثر طریقے سے آبی وسائل کے انتظام اور تحفظ کے لئے اختراعاتی پہلو کی ایک سریز کو نافذ کیا ہے۔این ٹی پی سی کی کوششوں سے نہ صرف اہم پانی کی بچت کی ہے، بلکہ اس کے ماحولیاتی اثرات بھی کم ہوئے ہیں۔
نائب صدر جمہوریہ جگدیپ دھن کھڑ نے این ٹی پی سی کے سی ایم ڈی ، گوردیپ سنگھ اور این ٹی پی سی برونی کے پروجیکٹ چیف راجیو کھنہ کو جل شکتی کے مرکزی وزیر گجندر سنگھ شیخاوت کی موجودگی میں آج 17جون 2023 کو نئی دہلی کے وگیان بھون میں منعقد ایک تقریب میں اس ایوارڈ سے نوازا۔
جل شکتی کی وزارت نے یہ باوقار ایوارڈ این ٹی پی سی کی پائیدار روایتوں اور اصولوں کے تئیں عہدبندی کو مزید مضبوط کرتا ہے اور کمپنی کو آبی وسائل کے مؤثر طریقے سے تحفظ اور انتظام کی کوششوں کو جاری رکھنے کے لئے حوصلہ افزائی کرتا ہے۔این ٹی پی سی ماحولیات کے موافق طریقہ کار کو اپناتے ہوئے ملک کی ترقی میں تعاون دینے کے اپنے مشن کے تئیں وقف ہے۔
وزیراعظم کا دفتر
وزیر اعظم نے ایس پی بالا سبرا منیم کے انتقال پر تعزیت کا اظہار کیا
نئی دلّی ،25 ستمبر / وزیر اعظم جناب نریندر مودی نے جناب ایس پی بالا سبرا منیم کے انتقال پر تعزیت کا اظہار کیا ہے ۔
وزیر اعظم نے کہا کہ " جناب ایس پی بالا سبرا منیم کے افسوسناک انتقال سے ہماری ثقافت کی دنیا کو ایک بہت بڑا نقصان ہوا ہے ۔ پورے بھارت میں ہر گھر میں معروف ، اُن کی نغمگی سے بھر پور آواز اور موسیقی نے دہائیوں تک سامعین کو مسحور کیا ہے ۔ دکھ کی اِس گھڑی میں میری تمام تر ہمدردیاں ، اُن کے اہلِ خانہ اور چاہنے والوں کے ساتھ ہیں ۔ اوم شانتی ۔ "
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5844
(
بہت چھوٹی، چھوٹی اور درمیانی صنعتوں کی وزارت
بہت چھوٹی، چھوٹی اور درمیانی صنعتوں میں تاخیر سے ادائیگی کو ختم کرنے کی اسکیمیں
ایم ایس ایم ای سیکٹر کو ادائیگیوں میں تاخیر کے مسئلے کو حل کرنے کے لیے حکومت کی طرف سے كیے گئے اقدامات درج ذیل ہیں:-
- مائیکرو، اسمال اینڈ میڈیم انٹرپرائزز ڈیولپمنٹ  ایکٹ 2006 کی دفعات کے تحت، مائیکرو اینڈ سمال انٹرپرائزز  کی تاخیر سے ادائیگی کے معاملات سے نمٹنے کے لیے ریاستوں/ مرکز کے زیر انتظام علاقوں میں مائیکرو اینڈ سمال انٹرپرائزز فیسیلیٹیشن کونسلز  قائم کی گئی ہیں۔
- ایم ایس ایم ای کی وزارت نے سامان اور خدمات کے خریداروں سے مائیکرو اینڈ سمال انٹرپرائزز کے بقایا واجبات کی شکایات درج کرنے اور نگرانی کے لیے 30.10.10.10 کو ایک پورٹل شروع کیا۔ سمادھان پورٹل 
- ایم ایس ایم ای کی وزارت نے ریاستوں/مركزی خطوں سے درخواست کی ہے کہ وہ زیادہ تعداد میں ایم ایس ای ایف سیز قائم کریں تاکہ ادائیگیوں میں تاخیر سے متعلق معاملات کو جلد نمٹایا جا سکے۔ اب تک 152 ایم ایس ای ایف سیز قائم کیے گئے ہیں۔ دہلی، جموں و کشمیر، کرناٹک، کیرالہ، مہاراشٹر، پنجاب، راجستھان، تمل ناڈو، تلنگانہ، یو پی اور مغربی بنگال جیسی ریاستوں میں ایک سے زیادہ ایم ایس ای ایف سیز كا قیم عمل میں آیا ہے۔
- ایم ایس ایم ای کی وزارت نے آتم نربھر بھارت کے اعلانات کے بعد 14.06.2020 کو سمادھان پورٹل کے اندر ایک خصوصی ذیلی پورٹل بنایا۔ یہ قدم مرکزی وزارتوں/محکمہ/پبلک سیکٹر انٹرپرائزز کی طرف سے ایم ایس ایم ایز کو واجبات اور ماہانہ ادائیگیوں کی اطلاع دینے کے لیے اٹھایا گیا۔
- حکومت ہند نے سی پی ایس ایز اور تمام کمپنیوں کو بھی ہدایت دی ہے جن کی ٹرن اوور 500 کروڑروپے یا اس سے زیادہ ہے كہ وہ تجارت وصول کرنے والے ڈسکاؤنٹنگ سسٹم كا حصہ بنیں۔ یہ ایک الیکٹرانک پلیٹ فارم ہے جس میں متعدد فنانسرز کے ذریعے ایم ایس ایم ایز کو تجارتی وصولیوں میں رعایت کی سہولت فراہم کی جاتی ہے۔
- جو کمپنیاں جو مائیکرو اور اسمال انٹرپرائزز سے سامان یا خدمات کی سپلائی حاصل کرتی ہیں۔ اور جن کی مائیکرو اور سمال انٹرپرائزز کو ادائیگی سامان یا خدمات کی قبولیت کی تاریخ یا سامان یا خدمات کی سمجھی جانے والی قبولیت کی تاریخ سے 45 دنوں سے زیادہ ہوجاتی ہو انہیں بھی ادائیگیوں کی رقم اور تاخیر کی وجوہات بتاتے ہوئے کارپوریٹ امور کی وزارت کو ششماہی ریٹرن بھی جمع کرانے کی ضرورت ہے۔
- بجٹ 2023 کا اعلان: انکم ٹیکس ایکٹ کے سیکشن 43B کے تحت: ادائیگیوں پر ہونے والے اخراجات کے لیے کٹوتی کی اجازت صرف اس صورت میں دی گئی ہے جب اصل میں ایم ایس ایم ایز کو ادائیگی کر دی گئی ہو۔
مرکزی حکومت مختلف اسکیموں، پروگراموں اور پالیسی اقدامات کے ذریعے ملک میں ایم ایس ایم ایز کی مجموعی ترقی اور فروغ کے لیے ریاستی/ مرکز کے زیر انتظام حکومتوں کی کوششوں کے ساتھ تعاون کرتی ہے۔
ایم ایس ایم ایز کی وزارت ملک بھر میں ایم ایس ایم ایز کے شعبے کے فروغ اور ترقی کے لیے مختلف اسکیموں/ پروگراموں کو نافذ کرتی ہے۔ان میں منجملہ اور چیزوں كے پرائم منسٹرز ایمپلائمنٹ جنریشن پروگرام، مائیکرو اینڈ سمال انٹرپرائزز-کلسٹر ڈیولپمنٹ پروگرام ،ایم ایس ایز کے لیے کریڈٹ گارنٹی اسکیم وغیرہ شامل ہیں۔ اسٹیٹ بینک آف انڈیا  نے ای سی ایل جی ایس پر 23.01.2023 کو ایک تحقیقی رپورٹ پیش كی تھی جو اس کے گروپ چیف اکنامک ایڈوائزر کے ذریعہ تیار کردہ تھی۔ اس میں یہ اطلاع دی گئی ہے کہ تقریباً 14.60 لاکھ ایم ایس ایم ای اکاؤنٹس ای سی ایل جی ایس  اسکیم کی وجہ سے بچائے گئے تھے۔ ان میں سے تقریباً 98.30 فی صد كھاتے بہت چھوٹی اور چھوٹی صنعتوں كے زمروں کے تھے۔
یہ اطلاع چھوٹی، بہت چھوٹی اور درمیانی صنعتوں کے وزیر مملکت بھانو پرتاپ سنگھ ورما نے راجیہ سبھا میں ایک تحریری جواب میں دی۔
بہت چھوٹی، چھوٹی اور درمیانی صنعتوں کی وزارت
نتن گڈ کری نے سووچھ بھارت ابھیان کے تحت دہلی میں گاؤں کے تالاب کی صفائی اور اسے گہرا کرنے کے کام میں شرکت کی
نئی دہلی،26/ جون۔بہت چھوٹی ،چھوٹی اور اوسط درجے کی صنعتوں کے علاوہ سڑک ٹرانسپورٹ اور شاہراہوں کے مرکزی وزیر جناب نتن گڈ کری نے گاؤوں کو اوپر اٹھانے اور ان کی ترقی کی ضرورت پر زور دیا ہے۔ روزگار کی کمی ، صاف پینے کے پانی کی کمی، پانی کی نکاسی مناسب انتظام نہ ہونے اور صحت کی بہتر سہولیات کی کمی کی وجہ سے گاؤوں کے لوگ شہروں کی طرف منتقل ہورہے ہیں۔
وزیر موصوف نے حکومت غریبوں، کسانوں اور مزدوروں کی فلاحی کے لئے سنجیدگی سے کام کررہی ہے۔
بارش کے پانی کو جمع کرنے کے لئے آج یہاں قطب گڑھ گاؤوں میں ایک تالاب کی صفائی اور اسے گہرا کرنے کے کام کاافتتاح کرتے ہوئے جناب گڈ کری نے دیہی نوجوانوں کو تلقین کی کہ وہ اپنی آمدنی بڑھانے کے لئے روزگار کے نئے اور جدید طریقے اپنائے انہوں نے 2018 میں گاؤوں میں شروع کئے گئےشہد کی مکھی کو پالنے کے کام کی تعریف کی اور کہا کہ اس سے نہ صرف گاؤوں کی آمدنی بہتر ہوگی بلکہ ان کا وقار بھی بلند ہوگا۔
وزیر موصوف نے اس ٹیکنالوجی کے بارے میں بھی مطلع کیا جو پیداوار کے استعمال کے لئے زرعی کچڑے کو استعمال کرنے کے لئے دستیاب ہے۔ مقامی سطح پر پانی کے بندوبست کو بہتر بنانے کی ضرورت پر زور دیتے ہوئے جناب گڈ کری نے کہا کہ گندے پانی کے دوبارہ استعمال کو دنیا بھر میں کافی حد تک قبول کیاگیا۔
کھادی اور گاؤوں کی صنعتوں کی کمیشن کے سووچھ بھارت ابھیان کے تحت تالاب کی صفائی اور اسے گہرا کرنے کا کام انجام دیا گیا ہے اس موقع پر بہت چھوٹی، چھوٹی اور اوسط درجوں کی صنعتوں کے علاوہ مویشی پروری، ڈیری، اور ماہی پروری کے وزیر مملکت جناب پرتاپ چندر سارنگی بھی موجود تھے۔
جناب نتن گڈ کری نے سووچھ بھارت ابھیان کے حصے کے طور پر اس تقریب میں ایک پودا بھی لگایا۔ اس تقریب کااہتمام دہلی میں قطب گڑھ گاؤں میں کھادی ویلیج انڈسٹریز کمیشن نے کیا تھا۔
وزیر مملکت پرتاپ چندر سارنگی نے سووچھ بھارت ابھیان کے حصے کے طور پر تقریب میں ایک پودا لگایا۔
وزارت دفاع
سورنم وجے ورش جیت کی مشعل سیلولرجیل پہنچی
نئی دہلی،05 اگست-2021
کلیدی نمایاں خصوصیات:
- انڈمان و نکوبار کمان نے 1971 کی جنگ میں بھارت کی فتح کے 50 ویں سال مکمل ہونے کے موقع پر سیلولر جیل میں تقریبات کا انعقاد کیا گیا۔
- آرمی کمپونینٹ کمانڈرمہمان خصوصی تھے۔
- فوج میں بڑے عہدوں پرفائز رہ چکے معمر افراد، فوجی افسران اور ممتاز سول شخصیات نے اس تقریب میں شرکت کی۔
1971کی جنگ میں بھارت کی فتح کے 50 سال مکمل ہونے کے موقع پرسورنم وجے ورش جیت کی مشعل کوانڈمان نکوبارجزائر میں پورٹ بلیئر کے مقام پر سیلولر جیل لے جایا گیا۔ انڈمان ونکوبار کمان  نے اس موقع پر سیلولر جیل میں مختلف تقریبات کا انعقاد کیا۔ ان تقریبات میں جوائنٹ سروسیز کے فوجیوں کے ذریعہ ایک بینڈ کامظاہرہ، ایک لائٹ اور ساؤنڈ شو اور 1971 کی جنگ پر ایک مختصر فلم شامل تھیں۔
آرمی کمپونینٹ کمانڈر بریگیڈیر راجیو ناگپال مہمان خصوصی تھے۔ اس موقع پر فوج میں بڑے عہدوں پر فائز رہ چکے معمر افراد، فوج کے سینئر عہدیداران اور ممتاز سول شخصیات بھی موجود تھیں۔ آرمی کمپونینٹ کمانڈر نےمادروطن کے مختلف حصوں سے مٹی اکٹھا کرنے سے متعلق قومی پہل کے حصے کے طور پر سیلولر جیل سےمٹی اکٹھا کی۔
سیلولرجیل، بھارت کی جد وجہد آزادی کی ایک فخریہ علامت ہے۔ اسے کالاپانی کےنام سے بھی جانا جاتا ہے۔ سیلولر جیل کو جلاوطن سیاسی قیدیوں کو دور دراز کےاس جزیرے میں قید رکھنے کےلئے استعمال کیا جاتا تھا۔ جد وجہد آزادی کے دوران ونایک دامودر ساورکر، باتو کیشوردت، یوگیندر شکلا اور وی او چندمبرم پلائی سمیت بہت سے اہم مجاہدین آزادی کو سیلولر جیل میں قید کیا گیاتھا۔ آج سیلولر جیل ایک قومی یادگار ہے۔
وزارت خزانہ
سی بی آئی سی نے آئی سی ڈی تغلق آباد، دہلی میں تاجروں کے لیے کارگو کی جانچ کی شیڈولنگ کے لیے آن لائن ڈیجیٹل ایپلیکیشن کا آغاز کیا
آئی سی ڈی تغلق آباد کا یہ اقدام اتوار اور تمام سرکاری تعطیلات میں کسٹمز کلیئرنس کا کام شروع کرکے صنعت کی لاجسٹک کارکردگی کو بہتر بنائے گا
آئی سی ڈی تغلق آباد میں کسٹمز نے بغیر ساتھ والے سامان/ پیلیٹائزڈ امپورٹ کارگو کی غیر مداخلتی جانچ پڑتال کے لیے بیگیج سکینر کا بھی افتتاح کیا
ٹکنالوجی اور ڈیجیٹلائزیشن میں ایک بڑی ترقی کے طور پر، دہلی کسٹمز زون نے آج تین اہم اقدامات کیے۔
کسٹمز اور دیگر اسٹیک ہولڈرز کے ساتھ تجارت کے فزیکل انٹرفیس کو کم سے کم کرنے کے مقصد کے ساتھ درآمد شدہ کارگو کی جانچ پڑتال کے لیے ایک آن لائن سہولت شروع کی گئی ہے۔ یہ ملٹی اسٹیک ہولڈر ایپلی کیشن ہے جہاں کسٹمز، CONCOR، کسٹمز بروکرز اور درآمد کنندگان ایک ہی پلیٹ فارم پر سامان کی شیڈولنگ جانچ کے بارے میں مشترکہ نظریہ رکھتے ہیں۔ یہ اقدام تجارت اور دیگر اسٹیک ہولڈرز کے لیے سہولت کے ساتھ ساتھ مکمل شفافیت کو یقینی بنائے گا۔
آئی سی ڈی تغلق آباد میں کسٹمز نے ایک بیگج اسکینر کا بھی افتتاح کیا، جس کے نتیجے میں تیز تر کلیئرنس کو یقینی بناتے ہوئے بغیر ساتھ والے سامان/پیلیٹائزڈ امپورٹ کارگو کی غیر مداخلتی جانچ کی جائے گی۔ اس سے کسٹمز کو اسمگلنگ کی روک تھام کے لیے ہدفی مداخلت میں بھی مدد ملے گی۔ کچھ دن پہلے اسمارٹ لاک کے استعمال کے ذریعے کنٹینرائزڈ کارگو کی الیکٹرانک ٹریکنگ اور بلاک چین ٹیکنالوجی پر بنائی گئی ایک ایپلی کیشن کا آغاز کیا گیا تھا۔ یہ کسٹمز کو GPS ٹریکنگ کے ذریعے غیر ڈیوٹی ادا شدہ سامان کی نقل و حرکت کی نگرانی اور ٹریک کرنے کے قابل بناتا ہے جبکہ دستاویزات کے لحاظ سے تجارت پر تعمیل کے بوجھ کو کم کرتا ہے۔
ایک اور پہل کے طور پر، آئی سی ڈی تغلق آباد نے اتوار اور تمام عام تعطیلات کے دن کسٹمز کلیئرنس کا کام شروع کرکے صنعت کی لاجسٹک کارکردگی کو بہتر بنانے کی پہل کی ہے۔
اسپیشل سکریٹری اور ممبر ، جناب سندیپ کمار، جناب سرجیت بھجبل، چیف کمشنر، دہلی کسٹم زون کے ساتھ آئی سی ڈی تغلق آباد، پڑپڑ گنج، ایئر کارگو کمپلیکس، ایئرپورٹ، آڈٹ، اپیل اور ڈی جی سسٹمز کے دیگر سینیئر افسران نے اس موقع پر شرکت کی۔